Un recull d'avaluacions per part de pacients que han patit esdeveniments adversos permet incorporar la seva perspectiva a l'hora de dissenyar sistemes més segurs.
Els esdeveniments adversos son comuns dins els sistemes sanitaris i, si bé aquests esdeveniments acostumen a tractar-se de danys físics, també poden comportar danys emocionals o econòmics per als pacients.
La perspectiva del pacient és fonamental per entendre com afecten aquests esdeveniments adversos i quins factors identifiquen com a causants dels danys.
Els mètodes per identificar els esdeveniments adversos estan en contínua evolució i integrar la visió del pacient en la recerca pot ajudar a identificar esdeveniments previsibles i els factors que els provoquen.
Un estudi sobre els informes dels propis pacients busca establir com els elements més denunciats es relacionen amb els danys patits pels pacients després d'un esdeveniment advers.
Factors que contribueixen a esdeveniments adversos segons els pacients
L'estudi recull les avaluacions de 449 pacients que haguessin notificat alguna mena de dany físic, emocional o econòmic i haguessin identificat com a mínim un factor contribuent d'entre 13 disponibles al qüestionari presentat.
Aquests factors estan relacionats amb la comunicació amb el personal sanitari, el seu comportament, la rapidesa d'atenció o la monitorització del pacient.
A partir de les dades recollides, l'estudi agrupa els factors que contribueixen a patir esdeveniments adversos en tres grans grups:
Millorar la comunicació per millorar la seguretat del pacient
La major part dels pacients (59,9%) van indicar haver patit més d'un tipus de dany (físic, emocional o econòmic).
Els pacients que van patit tots tres tipus de danys també tenien més probabilitat d'haver notificat l'esdeveniment advers a una autoritat competent i d'haver experimentat problemes de comunicació i tracte amb el personal sanitari.
L'estudi mostra com, després d'haver patit un esdeveniment advers, els pacients poden patir altres tipus de danys a posteriori.
En moltes ocasions, les emocions provocades per aquests incidents (culpa, por, humiliació, indefensió) poden tenir un impacte a llarg termini en el benestar del pacient i debilitar la confiança amb les institucions sanitàries.
Existeixen moltes iniciatives per animar als pacients a notificar incidents sobre seguretat, però no tots se senten prou còmodes com per parlar d'aquests errors amb els professionals sanitaris.
Una comunicació honesta sobre l'esdeveniment amb el metge pot reduir els danys emocionals, però no sempre es dona aquest cas.
Els pacients poden, no només identificar incidents sobre seguretat que els afecten, sinó també els factors que hi contribueixen.
Aquests factors podrien no haver-se notificat d'una altra manera, per tant és necessari prendre mesures per encoratjar més pacients a notificar aquests incidents i aportar la seva perspectiva.
Són especialment rellevants les notificacions sobre problemes de comunicació amb el personal sanitari, ja que semblen ser una causa de danys decisiva.
Inclús ajustant la resta de factors, els pacients amb més d'un tipus de danys acostumaven a notificar problemes relacionats amb la comunicació com a causa.
Per a més informació, es pot consultar l' article complet.